
Parlamentul României

Camera Deputaţilor

	Comisia pentru muncă şi 

protecţie socială
	Comisia pentru învățământ


	Nr. 4c-9/421
	Nr. 4c-11/671


Bucureşti, 13 septembrie 2023
PLx 213/2021
Către

BIROUL PERMANENT AL CAMEREI DEPUTAŢILOR

Vă înaintăm, alăturat, raportul comun asupra proiectului de Lege pentru completarea Legii educaţiei naţionale nr.1/2011, trimis Comisiei pentru muncă şi protecţie socială şi Comisiei pentru învățământ, pentru examinare pe fond, cu adresa nr. PLx 213/2021 din 19 mai 2021.
	PREŞEDINTE,

Adrian Solomon
	PREŞEDINTE,

 Dumitriţa Gliga

 PLx 213/2021
RAPORT  COMUN

asupra proiectului de Lege pentru completarea Legii educaţiei naţionale nr.1/2011
În temeiul art.95 din Regulamentul Camerei Deputaţilor, republicat, cu modificările și completările ulterioare, Comisia pentru muncă şi protecţie socială şi Comisia pentru învățământ au fost sesizate, prin adresa nr. PLx 213/2021 din 19 mai 2021, cu dezbaterea pe fond a proiectului de Lege pentru completarea Legii educaţiei naţionale nr.1/2011.

Proiectul de Lege are ca obiect de reglementare modificarea și completarea Legii educației naționale nr.1/2011, în sensul suspendării raporturilor de muncă ale cadrelor didactice, în situația săvârșirii de către acestea a unor fapte penale contra libertății și integrității sexuale sau orice alte fapte penale incompatibile cu funcția deținută, până la rămânerea definitivă a hotărârii judecătorești.
Proiectul de lege a fost adoptat de Senat, în calitate de primă Cameră sesizată, în şedinţa din 17 mai 2021.

La întocmirea prezentului raport comun, cele două comisii au avut în vedere: 

· avizul favorabil al Consiliului Legislativ (nr.75/25.02.2021)

· avizul Consiliului Economic şi Social (nr.1814/18.02.2021)

· avizul negativ al Comisiei pentru drepturile omului, culte şi problemele minorităţilor naţionale (nr.4c-6/501/09.06.2021)
· avizul favorabil al Comisiei juridice, de disciplină şi imunităţi 
(nr.4c-13/435/25.05.2021)

· avizul negativ al Comisiei pentru egalitatea de șanse pentru femei și bărbați (nr.194/03.06.2021)

· punctul de vedere al Guvernului (nr.3215/04.04.2022).
În conformitate cu prevederile Regulamentului Camerei Deputaţilor, republicat, cu modificările și completările ulterioare, comisiile au dezbătut proiectul de lege în şedinţe separate.
La şedinţa Comisiei pentru învățământ din data de 30 mai 2023, au fost prezenți 22 deputaţi din totalul de 26 membri ai comisiei.

 În urma dezbaterilor şi a opiniilor exprimate, membrii comisiei au hotărât, cu majoritate de voturi (18 voturi pentru și 4 abțineri), respingerea proiectului de lege.
La dezbateri a participat, în conformitate cu prevederile art.56 şi 57 din Regulamentul Camerei Deputaţilor, republicat, cu modificările şi completările ulterioare, domnul Kallos Zoltan - Secretar de Stat în cadrul Ministerului Educației.

La şedinţa Comisiei pentru muncă şi protecţie socială din data de 5 septembrie 2023 au participat deputaţii conform listei de prezenţă. 

În urma dezbaterilor şi a opiniilor exprimate, membrii comisiei au hotărât, cu unanimitate de voturi, respingerea proiectului de lege.

La dezbateri a participat, în conformitate cu prevederile art.56 şi 57 din Regulamentul Camerei Deputaţilor, republicat, cu modificările şi completările ulterioare, domnul Florin-Sergiu Dobrescu – Secretar de Stat în cadrul Ministerului Muncii și Solidarității Sociale.
În raport cu obiectul şi conţinutul său, proiectul de lege face parte din categoria legilor organice.

Camera Deputaţilor este Cameră decizională, potrivit prevederilor art.75 din Constituţia României şi ale art.92 alin.(9) pct.2 din Regulamentul Camerei Deputaţilor, republicat, cu modificările şi completările ulterioare.

În urma finalizării dezbaterilor asupra proiectului de lege şi a documentelor conexe, membrii celor două comisii au hotărât să propună plenului Camerei Deputaţilor prezentul raport comun de respingere a proiectului de lege întrucât dispoziţiile referitoare la modificarea/suspendarea contractului individual de muncă al unui cadru didactic nu mai fac obiectul Legii nr.1/2011, acestea fiind abrogate prin Legea învăţământului preuniversitar nr.198/2023, respectiv Legea învăţământului superior nr.199/2023.
	PREŞEDINTE,

Adrian Solomon


	PREŞEDINTE,

 Dumitriţa Gliga


	SECRETAR,

Dan-Constantin Şlincu


	SECRETAR,

Laurențiu-Cristinel Țepeluș

	Întocmit, 

Şef birou Lidia Vlădescu

Expert parlamentar Cristina Turcu
	Întocmit,

Șef birou Ioana Florina Mînzu

Expert Laura Ungureanu

